Miks’ on maassa kärsimystä?
Miks’ on maassa kärsimystä,
 Oishan onni suotuisampi?
 Miks’ on yötä olemassa,
 Oishan päivä ihanampi?
 Miks’ on suotu sorrantata,
 Saishan vallita vapaus? –

 Siks’ on maassa kärsimystä
 Kuni huolen huntusitta
 Arvoton ois onni meille.
 Siks’ on yökin olemassa
 Kuni ilman yöhyettä
 Ei ois päivyen valoa.
 Siks’ on suotu sorrantata,
 Että vois vallita vapaus
 Kahlehitten katkettua.

1895.